
ЕЎРАЗІЙСКІ МІЖУРАДАВЫ САВЕТ


РАШЭННЕ

	«3» лютага 2023 г.
	         № 2
	   г. Алматы




Аб зацвярджэнні Правіл доступу да паслуг 
па міждзяржаўнай перадачы электрычнай энергіі (магутнасці) у рамках агульнага электраэнергетычнага рынку 
Еўразійскага эканамічнага саюза


З мэтай рэалізацыі артыкула 81 Дагавора аб Еўразійскім эканамічным саюзе ад 29 мая 2014 года і ў адпаведнасці з пунктам 5 Пратакола аб агульным электраэнергетычным рынку Еўразійскага эканамічнага саюза (дадатак № 21 да ўказанага Дагавора) Еўразійскі міжурадавы савет вырашыў:
1. Зацвердзіць прыкладзеныя Правілы доступу да паслуг па міждзяржаўнай перадачы электрычнай энергіі (магутнасці) у рамках агульнага электраэнергетычнага рынку Еўразійскага эканамічнага саюза.
2. Гэта Рашэнне ўступае ў сілу з 1 студзеня 2025 г.

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі



	

	ЗАЦВЕРДЖАНЫ
Рашэннем Еўразійскага міжурадавага савета 
ад 3 лютага 2023 г. № 2




ПРАВІЛЫ
доступу да паслуг па міждзяржаўнай перадачы электрычнай энергіі (магутнасці) у рамках агульнага электраэнергетычнага рынку Еўразійскага эканамічнага саюза
I. Агульныя палажэнні
1. Гэтыя Правілы ў адпаведнасці з пунктам 5 Пратакола аб агульным электраэнергетычным рынку Еўразійскага эканамічнага саюза (дадатак № 21 да Дагавора аб Еўразійскім эканамічным саюзе ад 29 мая 2014 года) (далей – Пратакол) вызначаюць прынцыпы і парадак доступу да паслуг па міждзяржаўнай перадачы электрычнай энергіі (магутнасці) у рамках агульнага электраэнергетычнага рынку Еўразійскага эканамічнага саюза (далей – Саюз).
2. Для мэт гэтых Правіл выкарыстоўваюцца паняцці, якія азначаюць наступнае:
«пазагандлёвая міждзяржаўная перадача электрычнай энергіі (магутнасці)» – міждзяржаўная перадача электрычнай энергіі (магутнасці) праз электраэнергетычную сістэму дзяржавы – члена Саюза з адной часткі электраэнергетычнай сістэмы сумежнай дзяржавы-члена ў іншую яе частку, не звязаная з гандлем электрычнай энергіяй на агульным электраэнергетычным рынку Саюза;
«арганізацыя, упаўнаважаная на пазагандлёвую міждзяржаўную перадачу» – арганізацыя, упаўнаважаная дзяржавай – членам Саюза на ажыццяўленне пазагандлёвай міждзяржаўнай перадачы электрычнай энергіі (магутнасці), якая з’яўляецца інфраструктурнай арганізацыяй агульнага электраэнергетычнага рынку Саюза і ўключана ў рэестр суб’ектаў агульнага электраэнергетычнага рынку Саюза;
«арганізацыя, упаўнаважаная на гандлёвую міждзяржаўную перадачу» – арганізацыя, упаўнаважаная дзяржавай – членам Саюза на ажыццяўленне гандлёвай міждзяржаўнай перадачы электрычнай энергіі (магутнасці), якая з’яўляецца інфраструктурнай арганізацыяй агульнага электраэнергетычнага рынку Саюза і ўключана ў рэестр суб’ектаў агульнага электраэнергетычнага рынку Саюза;
«гандлёвая міждзяржаўная перадача электрычнай энергіі (магутнасці)» – міждзяржаўная перадача электрычнай энергіі (магутнасці) праз электраэнергетычную сістэму дзяржавы – члена Саюза з электраэнергетычнай сістэмы адной дзяржавы-члена ў электраэнергетычную сістэму іншай дзяржавы-члена, звязаная з гандлем электрычнай энергіяй на агульным электраэнергетычным рынку Саюза.
Іншыя паняцці, якія выкарыстоўваюцца ў гэтых Правілах, прымяняюцца ў значэннях, вызначаных Пратаколам і правіламі, прадугледжанымі пунктамі 6–8 Пратакола.
3. Доступ да паслугі па гандлёвай міждзяржаўнай перадачы электрычнай энергіі (магутнасці) (далей – паслуга па гандлёвай міждзяржаўнай перадачы) ажыццяўляецца на аснове наступных прынцыпаў:
удзельнікі агульнага электраэнергетычнага рынку Саюза валодаюць роўнымі правамі на атрыманне гэтай паслугі ў адпаведнасці з гэтымі Правіламі, правіламі ўзаемнага гандлю электрычнай энергіяй, прадугледжанымі пунктам 6 Пратакола (далей – правілы ўзаемнага гандлю), і дагаворам аб далучэнні;
абавязковасць заключэння арганізацыямі, упаўнаважанымі на гандлёвую міждзяржаўную перадачу, дагавора аб далучэнні;
аплатнасць аказання гэтай паслугі;
абавязковасць прадастаўлення забеспячэння выканання абавязацельстваў па аплаце гэтай паслугі ў адпаведнасці з дагаворам аб далучэнні.
Доступ да паслугі па пазагандлёвай міждзяржаўнай перадачы электрычнай энергіі (магутнасці) (далей – паслуга па пазагандлёвай міждзяржаўнай перадачы) ажыццяўляецца на аснове наступных прынцыпаў:
суб’екты ўнутраных электраэнергетычных рынкаў сумежных дзяржаў – членаў Саюза (далей – дзяржавы-члены) валодаюць роўнымі правамі на атрыманне гэтай паслугі на падставе дагавораў, якія заключаюцца ў адпаведнасці з гэтымі Правіламі;
абавязковасць заключэння арганізацыямі, упаўнаважанымі на пазагандлёвую міждзяржаўную перадачу, дагавораў пазагандлёвай міждзяржаўнай перадачы электрычнай энергіі (магутнасці) (далей – дагаворы пазагандлёвай міждзяржаўнай перадачы) са спажыўцамі такой паслугі пры выкананні гэтымі спажыўцамі патрабаванняў гэтых Правіл і пры адсутнасці падстаў для адмовы, указаных у пункце 20 гэтых Правіл;
абавязковасць заключэння дагавораў пазагандлёвай міждзяржаўнай перадачы спажыўцамі такой паслугі;
аплатнасць аказання гэтай паслугі.
4. Гандлёвая міждзяржаўная перадача электрычнай энергіі (магутнасці) ажыццяўляецца арганізацыяй, упаўнаважанай на гандлёвую міждзяржаўную перадачу, і не патрабуе самастойнага ўрэгулявання спажыўцом гэтай паслугі адносін па аказанні паслуг па перадачы электрычнай энергіі і аператыўна-дыспетчарскім кіраванні ў электраэнергетыцы з сеткавым і (або) сістэмным аператарам (далей – сістэмны (сеткавы) аператар) той дзяржавы-члена, праз электраэнергетычную сістэму якой ажыццяўляецца гандлёвая міждзяржаўная перадача электрычнай энергіі (магутнасці), а таксама ў выпадку ажыццяўлення гандлёвай міждзяржаўнай перадачы электрычнай энергіі (магутнасці) пры дапамозе замяшчэння – урэгулявання доступу на ўнутраны электраэнергетычны рынак указанай дзяржавы-члена.
Дзяржава-член упаўнаважвае адну арганізацыю на ажыццяўленне гандлёвай міждзяржаўнай перадачы электрычнай энергіі (магутнасці) на тэрыторыі дзяржавы-члена. Указаная арганізацыя можа таксама быць упаўнаважанай і на пазагандлёвую міждзяржаўную перадачу электрычнай энергіі (магутнасці).
5. Калі пры ажыццяўленні пазагандлёвай міждзяржаўнай перадачы электрычнай энергіі (магутнасці) выкарыстоўваюцца лініі электраперадачы, якія належаць некалькім сеткавым аператарам, то такія сеткавыя аператары павінны быць уключаны дзяржавай-членам у рэестр суб’ектаў агульнага электраэнергетычнага рынку Саюза як арганізацыі, упаўнаважаныя на ажыццяўленне пазагандлёвай міждзяржаўнай перадачы. Дагавор пазагандлёвай міждзяржаўнай перадачы заключаецца спажыўцом паслугі з кожным з указаных сеткавых аператараў, лініі электраперадачы якіх задзейнічаны ў ажыццяўленні пазагандлёвай міждзяржаўнай перадачы электрычнай энергіі (магутнасці), у адпаведнасці з раздзелам II гэтых Правіл. Пры гэтым самастойнае ўрэгуляванне спажыўцом указанай паслугі адносін па аказанні паслуг па перадачы электрычнай энергіі і аператыўна-дыспетчарскім кіраванні ў электраэнергетыцы той дзяржавы-члена, праз электраэнергетычную сістэму якой ажыццяўляецца пазагандлёвая міждзяржаўная перадача электрычнай энергіі (магутнасці), не патрабуецца.
Калі пры ажыццяўленні пазагандлёвай міждзяржаўнай перадачы электрычнай энергіі (магутнасці) выкарыстоўваюцца лініі электраперадачы, якія належаць некалькім сеткавым аператарам, то сістэмны аператар дзяржавы-члена, праз электраэнергетычную сістэму якой плануецца ажыццяўленне пазагандлёвай міждзяржаўнай перадачы электрычнай энергіі (магутнасці), на працягу 15 каляндарных дзён з дня атрымання запыту ад суб’екта ўнутранага электраэнергетычнага рынку сумежнай дзяржавы-члена, якая мае намер скарыстацца паслугай па пазагандлёвай міждзяржаўнай перадачы, вызначае, кіруючыся прынцыпам найменшай колькасці ўпаўнаважаных на ажыццяўленне такой перадачы сеткавых аператараў, лініі электраперадачы якіх будуць задзейнічаны ў яе ажыццяўленні ў гэтым выпадку, і паведамляе інфармацыю аб гэтых сеткавых аператарах указанаму суб’екту.
Дзяржава-член мае права ўпаўнаважыць на ажыццяўленне пазагандлёвай міждзяржаўнай перадачы электрычнай энергіі (магутнасці) адну арганізацыю. Пры гэтым самастойнае ўрэгуляванне спажыўцом гэтай паслугі адносін па аказанні такой паслугі, акрамя як з указанай арганізацыяй, не патрабуецца.
6. Інфармацыя аб арганізацыі (арганізацыях), упаўнаважанай на гандлёвую міждзяржаўную перадачу і (або) пазагандлёвую міждзяржаўную перадачу, раскрываецца ў адпаведнасці з правіламі, прадугледжанымі пунктам 8 Пратакола (далей – правілы інфармацыйнага абмену), і размяшчаецца ў рэестры суб’ектаў агульнага электраэнергетычнага рынку Саюза.
7. Паслугі па гандлёвай міждзяржаўнай перадачы і паслугі па пазагандлёвай міждзяржаўнай перадачы аплачваюцца па цане (тарыфе), які вызначаецца ў парадку, устаноўленым заканадаўствам дзяржавы-члена з улікам палажэнняў абзаца дванаццатага пункта 11 і пункта 39 Пратакола.
Цэны (тарыфы) на ажыццяўленне гандлёвай міждзяржаўнай перадачы электрычнай энергіі (магутнасці) і пазагандлёвай міждзяржаўнай перадачы электрычнай энергіі (магутнасці) публікуюцца на чарговы каляндарны год у адпаведнасці з правіламі інфармацыйнага абмену з улікам палажэнняў заканадаўства дзяржавы-члена, але не пазней за 1 лістапада года, які папярэднічае каляндарнаму году, у якім плануецца міждзяржаўная перадача электрычнай энергіі (магутнасці) (далей – плануемы год).
У выпадку змянення цэн (тарыфаў) на ажыццяўленне гандлёвай міждзяржаўнай перадачы электрычнай энергіі (магутнасці) і (або) пазагандлёвай міждзяржаўнай перадачы электрычнай энергіі (магутнасці) на працягу каляндарнага года такія цэны (тарыфы) на чарговы каляндарны месяц (разліковы перыяд) публікуюцца ў адпаведнасці з правіламі інфармацыйнага абмену з улікам палажэнняў заканадаўства дзяржавы-члена, але не пазней за 10 каляндарных дзён да пачатку чарговага каляндарнага месяца (разліковага перыяду).
Цэны (тарыфы) на ажыццяўленне гандлёвай міждзяржаўнай перадачы электрычнай энергіі (магутнасці) і пазагандлёвай міждзяржаўнай перадачы электрычнай энергіі (магутнасці) не падлягаюць змяненню да заканчэння тэрміну дзеяння тарыфнага рашэння. У выпадку змянення параметраў аказання паслугі па гандлёвай міждзяржаўнай перадачы і (або) паслугі па пазагандлёвай міждзяржаўнай перадачы кошт такой паслугі, якая разлічваецца па цане (тарыфе), устаноўленай у выглядзе формулы або парадку яе вызначэння, вызначаецца ў адпаведнасці са змененымі параметрамі аказваемай паслугі.
8. Спажыўцамі паслугі па гандлёвай міждзяржаўнай перадачы з’яўляюцца ўдзельнікі агульнага электраэнергетычнага рынку Саюза, якія з’яўляюцца пакупнікамі паводле свабоднага двухбаковага дагавора, тэрміновага кантракта або здзелкі на суткі наперад.
9. Спажыўцамі паслугі па пазагандлёвай міждзяржаўнай перадачы з’яўляюцца наступныя суб’екты ўнутраных электраэнергетычных рынкаў дзяржаў-членаў:
а) пакупнік паводле дагавора куплі-продажу электрычнай энергіі, заключанага на ўнутраным электраэнергетычным рынку дзяржавы-члена, – пры ажыццяўленні пазагандлёвай міждзяржаўнай перадачы электрычнай энергіі (магутнасці) праз электраэнергетычную сістэму сумежнай дзяржавы-члена для забеспячэння выканання ўказанага дагавора;
б) сеткавы аператар дзяржавы-члена – у выпадку пазагандлёвай міждзяржаўнай перадачы электрычнай энергіі (магутнасці) праз электраэнергетычную сістэму сумежнай дзяржавы-члена для мэт забеспячэння ў адпаведнасці з заканадаўствам дзяржавы-члена функцыянавання ўнутранага электраэнергетычнага рынку дзяржавы-члена.
10. Адносіны паміж арганізацыямі, упаўнаважанымі на гандлёвую міждзяржаўную перадачу, і спажыўцамі паслугі, указанымі ў пункце 8 гэтых Правіл, рэгулююцца дагаворам аб далучэнні. Істотныя ўмовы такога дагавора, парадак яго заключэння, выканання, змянення, скасавання і спынення ўстанаўліваюцца правіламі ўзаемнага гандлю.
11. Адносіны паміж арганізацыямі, упаўнаважанымі на пазагандлёвую міждзяржаўную перадачу, і спажыўцамі паслугі, указанымі ў пункце 9 гэтых Правіл, рэгулююцца дагаворамі пазагандлёвай міждзяржаўнай перадачы, якія заключаюцца ў адпаведнасці з раздзелам II гэтых Правіл.
12. Спосаб ажыццяўлення міждзяржаўнай перадачы электрычнай энергіі (магутнасці) праз электраэнергетычную сістэму дзяржавы-члена (пры дапамозе перамяшчэння або замяшчэння электрычнай энергіі (магутнасці)) вызначаецца заканадаўствам гэтай дзяржавы-члена.
II. Парадак заключэння, выканання, змянення, 
скасавання і спынення дагавораў пазагандлёвай 
міждзяржаўнай перадачы
13. Для ажыццяўлення пазагандлёвай міждзяржаўнай перадачы электрычнай энергіі (магутнасці) указаныя ў падпунктах «а» і «б» пункта 9 гэтых Правіл суб’екты ўнутраных электраэнергетычных рынкаў дзяржаў-членаў, якія маюць намер скарыстацца паслугай па пазагандлёвай міждзяржаўнай перадачы (далей – заяўнікі), да 1 верасня года, які папярэднічае плануемаму году, звяртаюцца ў арганізацыі, упаўнаважаныя на пазагандлёвую міждзяржаўную перадачу, з заявай аб заключэнні дагавораў пазагандлёвай міждзяржаўнай перадачы на плануемы год.
Пры наяўнасці ў заяўніка, указанага ў падпункце «б» пункта 9 гэтых Правіл, дагавораў пазагандлёвай міждзяржаўнай перадачы ён да 1 верасня года, які папярэднічае плануемаму году, звяртаецца ў арганізацыі (арганізацыю), упаўнаважаныя на пазагандлёвую міждзяржаўную перадачу, з заявай аб дагаворных (планавых) аб’ёмах на плануемы год.
Арганізацыя, упаўнаважаная на пазагандлёвую міждзяржаўную перадачу, распрацоўвае для спажыўцоў паслугі, указаныя ў падпункце «а» пункта 9 гэтых Правіл, прыкладную форму дагавора пазагандлёвай міждзяржаўнай перадачы, якая адпавядае патрабаванням гэтых Правіл.
14. Для заключэння дагавора пазагандлёвай міждзяржаўнай перадачы заяўнік накіроўвае ў арганізацыю, упаўнаважаную на пазагандлёвую міждзяржаўную перадачу, заяву аб заключэнні дагавора (з прыкладаннем дакументаў, што пацвярджаюць паўнамоцтвы асобы, якая падпісала заяву, выступаць ад імені адпаведнага суб’екта ўнутранага электраэнергетычнага рынку дзяржавы-члена), якая ўтрымлівае наступную інфармацыю:
а) найменне, юрыдычны адрас і банкаўскія (плацежныя) рэквізіты;
б) міждзяржаўнае сячэнне (сячэнні), праз якое мяркуецца ажыццяўляць пазагандлёвую міждзяржаўную перадачу электрычнай энергіі (магутнасці), а таксама (пры наяўнасці такой інфармацыі) указанне на адміністрацыйна-тэрытарыяльныя адзінкі дзяржавы-члена, паміж якімі неабходна забяспечыць такую перадачу;
в) плануемы аб’ём аказання паслугі ў плануемым годзе, у тым ліку:
для заяўнікаў, указаных у падпункце «а» пункта 9 гэтых Правіл, – плануемы тэрмін, планавыя пагадзінныя аб’ёмы пазагандлёвай міждзяржаўнай перадачы электрычнай энергіі (магутнасці) у плануемым годзе, якія адпавядаюць запланаваным заяўнікам аб’ёмам пастаўкі электрычнай энергіі паводле заключаных і (або) плануемых да заключэння дагавораў куплі-продажу электрычнай энергіі на ўнутраным электраэнергетычным рынку дзяржавы-члена;
для заяўнікаў, указаных у падпункце «б» пункта 9 гэтых Правіл, – плануемы гадавы аб’ём пазагандлёвай міждзяржаўнай перадачы электрычнай энергіі (магутнасці) у плануемым годзе (з разбіўкай па месяцах);
г) іншую інфармацыю ў адпаведнасці з заканадаўствам дзяржавы-члена, на тэрыторыі якой мяркуецца ажыццяўляць пазагандлёвую міждзяржаўную перадачу электрычнай энергіі (магутнасці).
15. Арганізацыя, упаўнаважаная на пазагандлёвую міждзяржаўную перадачу, на працягу 25 каляндарных дзён з даты атрымання заявы, указанай у пункце 14 гэтых Правіл, абавязана яго разгледзець і накіраваць заяўніку адзін з наступных дакументаў:
а) паведамленне аб узгадненні ўказаных заяўнікам аб’ёмаў пазагандлёвай міждзяржаўнай перадачы электрычнай энергіі (магутнасці);
б) прапанову аб новых тэхнічна магчымых аб’ёмах пазагандлёвай міждзяржаўнай перадачы электрычнай энергіі (магутнасці) у выпадку адсутнасці тэхнічнай магчымасці ажыццяўлення такой перадачы ў аб’ёмах, указаных у заяве;
в) матываваную адмову ад заключэння дагавора ў выпадках, указаных у пункце 20 гэтых Правіл.
16. Заяўнік, які атрымаў ад арганізацыі, упаўнаважанай на пазагандлёвую міждзяржаўную перадачу, прапанову аб новых тэхнічна магчымых аб’ёмах пазагандлёвай міждзяржаўнай перадачы электрычнай энергіі (магутнасці), на працягу 15 каляндарных дзён з дня атрымання такой прапановы інфармуе афіцыйна ў пісьмовай форме ўказаную арганізацыю аб згодзе з прапанаванымі аб’ёмамі пазагандлёвай міждзяржаўнай перадачы электрычнай энергіі (магутнасці) або аб адкліканні раней накіраванай заявы аб заключэнні дагавора. Пры атрыманні згоды з прапанаванымі арганізацыяй, упаўнаважанай на пазагандлёвую міждзяржаўную перадачу, аб’ёмамі такой перадачы дагавор падпісваецца на ўзгодненых умовах у адпаведнасці з пунктам 17 гэтых Правіл.
Арганізацыя, упаўнаважаная на пазагандлёвую міждзяржаўную перадачу, пасля атрымання згоды заяўніка з новымі аб’ёмамі пазагандлёвай міждзяржаўнай перадачы электрычнай энергіі (магутнасці) на працягу 5 каляндарных дзён інфармуе ў адпаведнасці з правіламі інфармацыйнага абмену зацікаўленых сістэмных (сеткавых) аператараў аб плануемых аб’ёмах такой перадачы.
17. Не пазней чым праз 5 каляндарных дзён з даты апублікавання цэн (тарыфаў) на паслугі па пазагандлёвай міждзяржаўнай перадачы арганізацыя, упаўнаважаная на пазагандлёвую міждзяржаўную перадачу, накіроўвае заяўніку падпісаны са свайго боку праект дагавора пазагандлёвай міждзяржаўнай перадачы (у 2 экзэмплярах) з улікам узгодненых аб’ёмаў пазагандлёвай міждзяржаўнай перадачы электрычнай энергіі (магутнасці).
Парадак заключэння дагавора пазагандлёвай міждзяржаўнай перадачы паміж заяўнікам і арганізацыяй, упаўнаважанай на пазагандлёвую міждзяржаўную перадачу, а таксама парадак урэгулявання рознагалоссяў пры заключэнні такога дагавора ўстанаўліваюцца заканадаўствам дзяржавы-члена, на тэрыторыі якой аказваецца паслуга па пазагандлёвай міждзяржаўнай перадачы, з улікам палажэнняў гэтага раздзела.
18. Не пазней за 2 сутак да даты пачатку аказання паслугі па пазагандлёвай міждзяржаўнай перадачы арганізацыя, упаўнаважаная на пазагандлёвую міждзяржаўную перадачу, інфармуе ў адпаведнасці з правіламі інфармацыйнага абмену зацікаўленых сістэмных аператараў аб даце пачатку аказання паслугі з указаннем наступнай інфармацыі:
а) міждзяржаўнае сячэнне (сячэнні), праз якое мяркуецца ажыццяўляць пазагандлёвую міждзяржаўную перадачу электрычнай энергіі (магутнасці), а таксама (пры наяўнасці такой інфармацыі) указанне на адміністрацыйна-тэрытарыяльныя адзінкі на тэрыторыі дзяржавы-члена, паміж якімі неабходна яе забяспечыць;
б) плануемыя тэрміны, дагаворны (планавы) аб’ём пазагандлёвай міждзяржаўнай перадачы электрычнай энергіі (магутнасці), у тым ліку (пры наяўнасці) планавыя пагадзінныя аб’ёмы пазагандлёвай міждзяржаўнай перадачы электрычнай энергіі (магутнасці) у плануемым годзе.
19. Заключэнне дагавора пазагандлёвай міждзяржаўнай перадачы дапускаецца пры дапамозе абмену электроннымі дакументамі па тэлекамунікацыйных каналах сувязі пры забеспячэнні электроннай ідэнтыфікацыі адпаведнай асобы.
20. Арганізацыя, упаўнаважаная на пазагандлёвую міждзяржаўную перадачу, мае права адмовіцца ад заключэння дагавора пазагандлёвай міждзяржаўнай перадачы ў наступных выпадках:
адсутнасць або няпоўнае прадстаўленне інфармацыі, патрэбнай для заключэння дагавора і ўказанай у пункце 14 гэтых Правіл;
наяўнасць у заяўніка нявыкананых абавязацельстваў па аплаце паслугі па пазагандлёвай міждзяржаўнай перадачы. Адпаведная інфармацыя раскрываецца арганізацыямі, упаўнаважанымі на пазагандлёвую міждзяржаўную перадачу, у адпаведнасці з правіламі інфармацыйнага абмену;
адсутнасць тэхнічнай магчымасці забяспечыць пазагандлёвую міждзяржаўную перадачу электрычнай энергіі (магутнасці) у аб’ёме, указаным у заяве аб заключэнні дагавора;
калі пазагандлёвая міждзяржаўная перадача электрычнай энергіі (магутнасці) мяркуецца ў дачыненні да міждзяржаўных сячэнняў (сячэння), па якіх адсутнічае дагавор аб урэгуляванні адхіленняў, за выключэннем выпадку заключэння дагавора з заяўнікам, указаным у падпункце «б» пункта 9 гэтых Правіл.
У выпадку адмовы ад заключэння дагавора пазагандлёвай міждзяржаўнай перадачы арганізацыя, упаўнаважаная на пазагандлёвую міждзяржаўную перадачу, прадстаўляе заяўніку абгрунтаванне прычын адмовы.
З мэтай праверкі абгрунтаванасці ўстанаўлення арганізацыяй, упаўнаважанай на пазагандлёвую міждзяржаўную перадачу, факта адсутнасці тэхнічнай магчымасці заяўнік, указаны ў падпункце «а» пункта 9 гэтых Правіл, мае права накіраваць зварот у дзяржаўны орган адпаведнай дзяржавы-члена, упаўнаважанай на рэалізацыю дзяржаўнай палітыкі ў сферы электраэнергетыкі, адказ на які прадстаўляецца ў парадку, прадугледжаным заканадаўствам дзяржавы-члена.
21. Тэрмін аказання паслугі паводле дагавора пазагандлёвай міждзяржаўнай перадачы, заключанага са спажыўцом паслугі, указаным у падпункце «а» пункта 9 гэтых Правіл, вызначаецца ў дагаворы, але не можа быць большы за 1 каляндарны год.
Калі для забеспячэння пастаўкі паводле дагавора куплі-продажу электрычнай энергіі, заключанага на ўнутраным электраэнергетычным рынку дзяржавы-члена, павінен быць заключаны дагавор (дагаворы) пазагандлёвай міждзяржаўнай перадачы з арганізацыяй (арганізацыямі), упаўнаважанай на пазагандлёвую міждзяржаўную перадачу, то ўказаны дагавор (дагаворы) павінен прадугледжваць дату пачатку аказання гэтай паслугі не пазней за дату пачатку пастаўкі паводле дагавора куплі-продажу.
22. Калі спажыўцом паслугі з’яўляецца суб’ект, указаны ў падпункце «б» пункта 9 гэтых Правіл, то дагавор пазагандлёвай міждзяржаўнай перадачы знаходзіцца да апошняга чысла месяца пачатку аказання паслугі на тэрмін, узгоднены бакамі дагавора, і ўступае ў сілу з даты, указанай у дагаворы.
Адсутнасць дагавора (у перыяд узгаднення ўмоў дагавора) не з’яўляецца падставай для абмежавання ператоку электрычнай энергіі па міждзяржаўных лініях электраперадачы.
Бакі дагавора маюць права ўстанавіць, што ўмовы заключанага імі дагавора прымяняюцца да адносін, якія ўзніклі да заключэння гэтага дагавора.
23. Дагаворны (планавы) аб’ём пазагандлёвай міждзяржаўнай перадачы электрычнай энергіі (магутнасці) вызначаецца наступным чынам:
для спажыўца паслугі, указанага ў падпункце «а» пункта 9 гэтых Правіл, – у адпаведнасці з абзацам другім падпункта «в» пункта 14 і пунктамі 15 і 16 гэтых Правіл;
для спажыўца паслугі, указанага ў падпункце «б» пункта 9 гэтых Правіл, – у адпаведнасці з абзацам трэцім падпункта «в» пункта 14 гэтых Правіл.
На працягу плануемага года спажыўцы паслугі, указаныя ў пункце 9 гэтых Правіл, маюць права звярнуцца ў арганізацыю, упаўнаважаную на пазагандлёвую міждзяржаўную перадачу, з заявай аб пераглядзе дагаворных (планавых) аб’ёмаў пазагандлёвай міждзяржаўнай перадачы ў рамках заключанага дагавора пазагандлёвай міждзяржаўнай перадачы з улікам наступнага:
спажыўцы паслугі, указаныя ў падпункце «а» пункта 9 гэтых Правіл, накіроўваюць новыя планавыя пагадзінныя аб’ёмы пазагандлёвай міждзяржаўнай перадачы на астатні перыяд плануемага года, якія не перавышаюць устаноўленыя ў дагаворы, не пазней за 15 гадзін 00 хвілін сутак, якія папярэднічаюць суткам завяршэння канкурэнтнага адбору пры цэнтралізаваным гандлі на суткі ўперад для плануемых сутак;
спажыўцы паслугі, указаныя ў падпункце «б» пункта 9 гэтых Правіл, накіроўваюць новыя аб’ёмы пазагандлёвай міждзяржаўнай перадачы электрычнай энергіі (магутнасці) на астатні перыяд плануемага года з разбіўкай па месяцах не пазней за 25-е чысло месяца, які папярэднічае плануемаму.
Спажыўцы паслугі, указаныя ў падпункце «а» пункта 9 гэтых Правіл, абавязаны паведамляць у арганізацыю, упаўнаважаную на пазагандлёвую міждзяржаўную перадачу, рэквізіты, дату пачатку пастаўкі, тэрмін пастаўкі і пагадзінныя аб’ёмы пастаўкі паводле заключанага на ўнутраным электраэнергетычным рынку дзяржавы-члена дагавора куплі-продажу электрычнай энергіі, які патрабуе ўрэгулявання пазагандлёвай міждзяржаўнай перадачы электрычнай энергіі (магутнасці) у рамках заключанага з гэтай упаўнаважанай арганізацыяй дагавора пазагандлёвай міждзяржаўнай перадачы.
Для спажыўца паслугі, указанага ў падпункце «а» пункта 9 гэтых Правіл, сумарны аб’ём пастаўкі паводле ўсіх заключаных дагавораў куплі-продажу на працягу плануемага года на ўнутраным электраэнергетычным рынку дзяржавы-члена, пастаўка паводле якіх патрабуе ўрэгулявання пазагандлёвай міждзяржаўнай перадачы праз электраэнергетычную сістэму сумежнай дзяржавы-члена праз адпаведныя міждзяржаўныя сячэнні (сячэнне), не павінен перавышаць дагаворны (планавы) аб’ём паводле дагавора пазагандлёвай міждзяржаўнай перадачы, заключанага ўпаўнаважанай на пазагандлёвую міждзяржаўную перадачу арганізацыяй у дачыненні да адпаведных міждзяржаўных сячэнняў (сячэння).
24. Фактычны аб’ём пазагандлёвай міждзяржаўнай перадачы электрычнай энергіі (магутнасці) за разліковы перыяд вызначаецца:
паводле дагавора, заключанага са спажыўцом паслугі, указаным у падпункце «а» пункта 9 гэтых Правіл, – зыходзячы з сукупнасці ўключаных на працягу гэтага разліковага перыяду ў сутачны пагадзінны графік сальда-ператокаў электрычнай энергіі праз адпаведныя міждзяржаўныя сячэнні планавых аб’ёмаў пазагандлёвай міждзяржаўнай перадачы электрычнай энергіі (магутнасці);
паводле дагавора, заключанага са спажыўцом паслугі, указаным у падпункце «б» пункта 9 гэтых Правіл, – у адпаведнасці з узгодненым бакамі дагавора парадкам вызначэння аб’ёму аказаных паслуг. Пры наяўнасці ўзгодненай дзяржаўнымі органамі адпаведных дзяржаў-членаў, упаўнаважанымі на рэалізацыю дзяржаўнай палітыкі ў сферы электраэнергетыкі, методыкі, у адпаведнасці з якой у міждзяржаўных сячэннях вызначаюцца аб’ёмы пастаўкі электрычнай энергіі пры ўзаемным гандлі электрычнай энергіяй і аказання паслуг па міждзяржаўнай перадачы электрычнай энергіі (магутнасці), у тым ліку з адной часткі дзяржавы-члена ў іншую яе частку праз тэрыторыю іншай дзяржавы-члена, парадак вызначэння аб’ёму аказаных паслуг паводле дагавора пазагандлёвай міждзяржаўнай перадачы павінен адпавядаць такой методыцы.
Разліковым перыядам па ўказаных дагаворах з’яўляецца каляндарны месяц.
25. Дагаворам пазагандлёвай міждзяржаўнай перадачы ўстанаўліваецца парадак вырашэння спрэчак паміж бакамі, які прадугледжвае працэдуру дасудовага ўрэгулявання спрэчак, і вызначаюцца падсуднасць спрэчак і права, якое падлягае прымяненню ў дачыненні да правоў і абавязкаў бакоў дагавора.
26. Змяненне і скасаванне дагавора пазагандлёвай міждзяржаўнай перадачы магчыма па пагадненні бакоў з даты, указанай у пагадненні аб змяненні або скасаванні дагавора, або ў аднабаковым парадку згодна з гэтым пунктам.
Дагавор пазагандлёвай міждзяржаўнай перадачы, заключаны са спажыўцом паслугі, указаным у падпункце «а» пункта 9 гэтых Правіл, можа быць скасаваны ў аднабаковым парадку:
па ініцыятыве арганізацыі, упаўнаважанай на пазагандлёвую міждзяржаўную перадачу, – у выпадку неаднаразовага парушэння спажыўцом паслугі абавязацельстваў па аплаце аказанай паслугі;
па ініцыятыве спажыўца паслугі – пры адсутнасці ў яго запазычанасці па аплаце паслугі паводле гэтага дагавора.
У выпадку аднабаковага скасавання дагавор пазагандлёвай міждзяржаўнай перадачы лічыцца скасаваным з даты, указанай у паведамленні аб скасаванні дагавора, накіраваным спосабам, вызначаным у дагаворы, але не раней за 30 каляндарных дзён з даты накіравання гэтага паведамлення.
27. Дагавор пазагандлёвай міждзяржаўнай перадачы таксама спыняецца:
пры прызнанні спажыўца паслугі або арганізацыі, упаўнаважанай на пазагандлёвую міждзяржаўную перадачу, ва ўстаноўленым заканадаўствам дзяржавы-члена парадку эканамічна неплацежаздольным (банкрутам);
пры ліквідацыі спажыўца паслугі, арганізацыі, упаўнаважанай на пазагандлёвую міждзяржаўную перадачу.
Пры гэтым у выпадку спынення дагавора пазагандлёвай міждзяржаўнай перадачы, заключанага з мэтай забеспячэння функцыянавання ўнутранага электраэнергетычнага рынку дзяржавы-члена, дзяржаўнымі органамі адпаведных дзяржаў-членаў, упаўнаважанымі на рэалізацыю дзяржаўнай палітыкі ў сферы электраэнергетыкі, забяспечваецца ўзаемадзеянне іншых суб’ектаў гаспадарання для ўрэгулявання адносін у рамках пазагандлёвай міждзяржаўнай перадачы электрычнай энергіі (магутнасці).
III. Парадак рэгістрацыі і ўліку дагавораў 
міждзяржаўнай перадачы
28. Дагаворныя абавязацельствы па гандлёвай міждзяржаўнай перадачы электрычнай энергіі (магутнасці) паміж арганізацыямі, упаўнаважанымі на гандлёвую міждзяржаўную перадачу, і спажыўцамі паслуг, указанымі ў пункце 8 гэтых Правіл, якія вынікаюць з дагавора аб далучэнні, рэгіструюцца ў парадку, устаноўленым правіламі ўзаемнага гандлю, і ўлічваюцца пры вызначэнні свабоднай прапускной здольнасці міждзяржаўных сячэнняў у адпаведнасці з правіламі, прадугледжанымі пунктам 7 Пратакола.
29. Рэгістрацыя дагавораў пазагандлёвай міждзяржаўнай перадачы не ажыццяўляецца, калі іншае не прадугледжана заканадаўствам дзяржавы-члена.
30. Арганізацыя, упаўнаважаная на пазагандлёвую міждзяржаўную перадачу, паведамляе аб заключэнні і скасаванні дагавораў пазагандлёвай міждзяржаўнай перадачы ўпаўнаважаным арганізацыям (сістэмным (сеткавым) аператарам) дзяржавы-члена і адпаведнай сумежнай дзяржавы-члена згодна з правіламі інфармацыйнага абмену.
31. Дагаворныя (планавыя) аб’ёмы пазагандлёвай міждзяржаўнай перадачы электрычнай энергіі (магутнасці) паводле дагавораў, заключаных са спажыўцамі паслуг, указанымі ў падпункце «а» пункта 9 гэтых Правіл, улічваюцца ў сутачным пагадзінным графіку сальда-ператокаў электрычнай энергіі праз адпаведныя міждзяржаўныя сячэнні ў парадку, устаноўленым заканадаўствам дзяржавы-члена, а таксама ў адпаведнасці з дакументамі, якія рэгламентуюць узаемадзеянне сістэмных (сеткавых) аператараў (у тым ліку трэціх краін) і ўзгоднены з мэтай выканання дагавораў (тэхнічных пагадненняў) аб паралельнай рабоце сумежных электраэнергетычных сістэм, заключаных паміж сістэмнымі (сеткавымі) аператарамі.
32. Па выніках праверкі сістэмнымі (сеткавымі) аператарамі тэхнічнай рэалізавальнасці сутачнага пагадзіннага графіка сальда-ператокаў электрычнай энергіі праз міждзяржаўныя сячэнні, якая праводзіцца ў суткі, што папярэднічаюць плануемым, у адпаведнасці з дакументамі, якія рэгламентуюць узаемадзеянне сістэмных (сеткавых) аператараў (у тым ліку трэціх краін) і ўзгодненымі з мэтай выканання дагавораў (тэхнічных пагадненняў) аб паралельнай рабоце сумежных электраэнергетычных сістэм, заключаных паміж сістэмнымі (сеткавымі) аператарамі, арганізацыя, упаўнаважаная на пазагандлёвую міждзяржаўную перадачу, паведамляе спажыўцу паслугі аб выніковым графіку планавых аб’ёмаў пазагандлёвай міждзяржаўнай перадачы электрычнай энергіі (магутнасці) паводле дагавора пазагандлёвай міждзяржаўнай перадачы ў наступныя суткі.
У выпадку калі ад сістэмнага (сеткавага) аператара дзяржавы-члена па выніках праверкі тэхнічнай рэалізавальнасці сутачнага пагадзіннага графіка сальда-ператокаў электрычнай энергіі, што праводзіцца ў суткі, якія папярэднічаюць плануемым, атрымана паведамленне аб неабходнасці скарачэння сальда-ператокаў электрычнай энергіі праз некаторыя міждзяржаўныя сячэнні для некаторай гадзіны (гадзін) плануемых сутак, то ўпаўнаважанай на пацвярджэнне або карэкціроўку значэнняў сальда сумесных пагадзінных аб’ёмаў паставак электрычнай энергіі ў адпаведнасці з правіламі, прадугледжанымі пунктам 7 Пратакола, арганізацыяй дзяржавы-члена (сістэмным (сеткавым) аператарам) сумесныя планавыя пагадзінныя аб’ёмы пазагандлёвай міждзяржаўнай перадачы электрычнай энергіі (магутнасці) для спажыўцоў паслугі, указаных у падпункце «а» пункта 9 гэтых Правіл, могуць быць скарочаны.
Указаная ўпаўнаважаная арганізацыя дзяржавы-члена (сістэмны (сеткавы) аператар) паведамляе арганізацыі гэтай дзяржавы-члена, упаўнаважанай на пазагандлёвую міждзяржаўную перадачу, аб новым значэнні сумесных планавых пагадзінных аб’ёмаў пазагандлёвай міждзяржаўнай перадачы электрычнай энергіі (магутнасці), а тая ў сваю чаргу – спажыўцам паслугі, указаным у падпункце «а» пункта 9 гэтых Правіл, аб новым значэнні дагаворных (планавых) аб’ёмаў міждзяржаўнай перадачы электрычнай энергіі (магутнасці) у выніковым графіку пазагандлёвай міждзяржаўнай перадачы ў плануемыя суткі.
IV. Заключныя палажэнні
33. Міждзяржаўная перадача электрычнай энергіі (магутнасці) у інтарэсах суб’ектаў электраэнергетыкі трэціх дзяржаў (пастаўкі ў трэція дзяржавы і паміж трэцімі дзяржавамі, перадача з адной часткі трэцяй дзяржавы ў іншую яе частку) рэгулюецца ў адпаведнасці з пунктам 2 Пратакола.
34. Арганізацыі, упаўнаважаныя на пазагандлёвую міждзяржаўную перадачу, абавязаны раскрываць у адпаведнасці з правіламі інфармацыйнага абмену дакладную інфармацыю, якая датычыцца доступу да паслуг па пазагандлёвай міждзяржаўнай перадачы электрычнай энергіі (магутнасці), уключаючы наступныя звесткі:
а) парадак заключэння дагавораў пазагандлёвай міждзяржаўнай перадачы, прыкладныя формы дагавора пазагандлёвай міждзяржаўнай перадачы для спажыўцоў паслугі, указаных у падпункце «а» пункта 9 гэтых Правіл;
б) цэны (тарыфы) на паслугу па пазагандлёвай міждзяржаўнай перадачы з указаннем актуальнай спасылкі на зацверджаныя метадычныя ўказанні па разліку цаны (тарыфу) на гэту паслугу, размешчаныя на афіцыйным сайце адпаведнага дзяржаўнага органа дзяржавы-члена, упаўнаважанага на ажыццяўленне рэгулявання і (або) кантролю ў сферы электраэнергетыкі, у інфармацыйна-тэлекамунікацыйнай сетцы «Інтэрнэт»;
в) спосаб ажыццяўлення пазагандлёвай міждзяржаўнай перадачы праз электраэнергетычную сістэму дзяржавы-члена (перамяшчэнне або замяшчэнне);
г) усе фактычныя выпадкі адсутнасці тэхнічнай магчымасці ажыццяўлення пазагандлёвай міждзяржаўнай перадачы электрычнай энергіі (магутнасці) за мінулы каляндарны год (з указаннем адпаведных міждзяржаўных сячэнняў);
д) іншая інфармацыя, прадугледжаная правіламі інфармацыйнага абмену і заканадаўствам дзяржавы-члена.
35. Арганізацыі, упаўнаважаныя на гандлёвую міждзяржаўную перадачу, абавязаны раскрываць дакладную інфармацыю, якая датычыцца доступу да паслуг па гандлёвай міждзяржаўнай перадачы, у адпаведнасці з правіламі інфармацыйнага абмену і дагаворам аб далучэнні.
36. Кантроль за выкананнем гэтых Правіл ажыццяўляецца ў адпаведнасці з Дагаворам аб Еўразійскім эканамічным саюзе ад 29 мая 2014 года і заканадаўствам дзяржаў-членаў.
Парушэнне гэтых Правіл інфраструктурнай арганізацыяй агульнага электраэнергетычнага рынку Саюза, якая з’яўляецца ў адпаведнасці з заканадаўствам дзяржавы-члена суб’ектам натуральнай манаполіі, цягне за сабой адказнасць, прадугледжаную заканадаўствам гэтай дзяржавы-члена.
Невыкананне інфраструктурнай арганізацыяй агульнага электраэнергетычнага рынку Саюза гэтых Правіл, вынікам якога з’яўляецца парушэнне правоў і законных інтарэсаў суб’ектаў агульнага электраэнергетычнага рынку Саюза, цягне за сабой адказнасць, прадугледжаную грамадзянскім заканадаўствам дзяржавы-члена, на тэрыторыі якой зарэгістравана такая арганізацыя, і дагаворам аб далучэнні.
Учыненне інфраструктурнай арганізацыяй агульнага электраэнергетычнага рынку Саюза дзеянняў, накіраваных на недапушчэнне, абмежаванне або ліквідацыю канкурэнцыі на агульным электраэнергетычным рынку Саюза, цягне за сабой адказнасць, прадугледжаную заканадаўствам дзяржавы-члена, на тэрыторыі якой зарэгістравана такая арганізацыя, або адказнасць, прадугледжаную Дагаворам аб Еўразійскім эканамічным саюзе ад 29 мая 2014 года.

